बरमा, 20 सेप्तेम्बर 2020: बाक्सा जिल्लानि बरमा पुलिस थानानि बेन्दोंआव थानाय दिघेली गोजौ फरायसालिनि लांगोनायाव थानाय गंसे साहा दखाना हरनि फ्राय 11 बाजिआव गेस सिलिन्डर ब्रेरफ्रुसारनानै हरखाबै सेव हांगार जालांजोबो । जाथायनि बागै साहा दखाननि बिगोमा फुल्ल बर’आ फोरमायथिनाय बादिब्ला बिथांआ गेस सिलिन्डर बेरफ्रुनानै खामदों होनना बुंथिदों नाथायबा हरनि समाव हारसिंनो बोरै गेस सिलिन्डारा बेरफ्रुखो बेखौ हमनो हायाखै होनना बुंथिदों । मख’नो नांगोनदि अर खामबाय थानाय समाव खाथिनि अर खोमोरग्रा बिफानखौ लिंहरदोंमोनबाबो सफैनाय समावनो सेव हांगार जालांबाय मोन । बे अर खामनाय समाव खमैबो से लाक बाजि रोजानि बारा रां आरो मुवा-बेसाद खहा जाबाय होनना फुल्ल बर’ बिथांआ फोरमायथिदों आरो गोथौयै दुखु मोननाय फोरमायदों ।